উইকিপিডিয়া আলোচনা:জাতীয় ই-তথ্যকোষ

message: সাম্প্রতি বাংলাদেশ সরকারের প্রধানমন্ত্রীর কার্যালয়ে ইউনডিপির এক্সেস টু ইনফরমেশন সেল জাতীয় ই-তথ্যকোষ নামের একটি প্রকল্প বেটা আকারে চালু করেছে। তারা দাবি করছে মূলত এটি একটি সার্চ ইঞ্জিন যেখানে কৃষি, স্বাস্থ্য, শিক্ষা, আইন ও মানবাধিকার, দূযোর্গ ব্যবস্থাপনা, অকৃষি উদ্যোগ, পযর্টন, কর্মসংস্থান ইত্যাদি বিষয়ে বাংলা ভাষার তথ্যাদি সার্চ করতে পারবে। তারা বাংলা উইকিপিডিয়াকে এই প্রকল্পের কন্টেন্ট পার্টনার হওয়ার আহ্বান জানিয়েছে। মূলত তারা তাদের সাইটে উইকিপিডিয়ার বিভিন্ন পাতার লিঙ্ক যুক্ত করার আহ্বান জানিয়েছে। যাতে যে কেউ এই সাইটের মাধ্যমে উইকিপিডিয়ার কোন নির্দিষ্ট পাতার লিঙ্ক খুজে পায় এবং তা ব্রাউজ করতে পারে। বাংলা উইকিপিডিয়া এর সাথে কিভাবে যুক্ত হতে পারে? এতে যুক্ত হওয়ার ভাল দিক খারাপ দিক, উইকিপিডিয়ানদের সম্পৃক্ততা ইত্যাদি বিষয়ে বিস্তারিত আলোচনার প্রয়োজন। এ বিষয়ে আপনাদের মতামত, পরামর্শ এবং গঠনমূলক আলোচনা খুবই জরুরী। কারণ এর বাংলা উইকিপিডিয়া এর সাথে যুক্ত হবে কি হবে না তা বাংলা উইকিপিডিয়ার সক্রিয় কমিউনিটিই তার সিদ্ধান্ত নিবে। আমি উইকিমিডিয়া-বিডি মেইলিং লিস্টেও এ বিষয়টি জানিয়ে ইমেইল করেছি। আপনারা সেখানেও এ বিষয়ে আলোচনা করতে পারেন অথবা এই থ্রেডেও আলোচনা চালিয়ে যেতে পারেন। ধন্যবাদ।--বেলায়েত (আলাপ | অবদান) ১২:৩১, ১২ অক্টোবর ২০১০ (ইউটিসি)
replies: text: বেলায়েত ভাইকে ধন্যবাদ, বিষয়টিতে সকলকে সম্পৃক্ত করার জন্য। প্রথমেই কপিরাইট। ই-তথ্যকোষে লেখা আছে: এই তথ্যকোষে যেসব কনটেন্ট, তথ্যাদি এবং ট্রেডমার্কস প্রদর্শিত হচ্ছে কিংবা এই তথ্যকোষের সাথে লিংককৃত অন্যান্য তথ্যকোষের সমস্ত তথ্যাদির কপিরাইট তাদের নিজস্ব এবং তা কপিরাইট আইন (সংশোধিত ২০০৫ সালে) এর মাধ্যমে সংরক্ষিত। -এই কথাটির সাথে উইকিপিডিয়ার কপিরাইট কি মিলে? উইকিপিডিয়ার লিংক পেয়ে কেউ সেই তথ্য ব্যবহার করলে তার তথ্যাদির কপিরাইট "নিজস্ব"-ভাবে সংরক্ষিত নয়, বরং উন্মুক্ত। আমার বোঝার ভুল হতে পারে।

text: লিংক দিলে ভালো যে দিকগুলো চোখে পড়ছে:
# নিবন্ধগুলো প্রচার পাবে, এবং সম্ভাব্য অবদানকারীদের নজরে আসবে।
# নিবন্ধগুলো সরকারি দৃষ্টিতে আসবে এবং উইকিপিডিয়ার, সরকারি পৃষ্ঠপোষকতা (তথ্যগত/উপাদানগত) পাওযা সহজ হবে।

text: বাকিরা কে কী বলেন, দেখা যাক। —মঈনুল ইসলাম (আলাপ * অবদান) ১৬:০২, ১২ অক্টোবর ২০১০ (ইউটিসি)
replies: text: :আরেকটি বিষয়: গুগলে যখন আমরা কোনো বিষয় সার্চ করি, তখন সেটা শ্রেফ অন্য একটা লিংক দেয়, কখনোই নিজের পেটে সেই জিনিসকে নিয়ে আসে না। কিন্তু এখনও পর্যন্ত ই-তথ্যকোষে সার্চ দিলে যেসব লিংক দিচ্ছে সেগুলোর URL দেখা যাচ্ছে এরকম: http://www.infokosh.bangladesh.gov.bd/files/4/350.pdf, এতে বোঝা যাচ্ছে, ওটাকে যেন infokosh-এর পেটে নিয়ে আসা হয়েছে। PDF ছাড়া অন্যান্যগুলোর ক্ষেত্রে: (১) http://www.infokosh.bangladesh.gov.bd/detail.php?article_id=34; (২) http://www.infokosh.bangladesh.gov.bd/files/2/90.mp3। ...কী বোঝাচ্ছে এসব? —মঈনুল ইসলাম (আলাপ * অবদান) ১৬:১০, ১২ অক্টোবর ২০১০ (ইউটিসি)
ধন্যবাদ মঈনুল, কপিরাইটের ব্যাপারে আপনি যা বলেছেন, ব্যাপারটি আসলে তার উলটো, এখানে বলা হয় নাই যে এতে যোগ করলে কপিরাইট বাংলাদেশ সরকারের হয়ে যাবে, এখান বলা হয়েছে যাদের কন্টেন্ট তার কপিরাইট তাদের নিজেদেরই থাকবে। ফলে এতে উইকিপিডিয়ার কপিরাইটের সাথে কোন সমস্যা নাই বলে আমার বিশ্বাস। তাছাড়া ঐ সাইটে শুধু লিঙ্ক যুক্ত করা হবে, তাতে কন্টেন্ট কপি করে দেওয়া হবে না। কিছু কন্টেন্ট সাইটের পেটে নিয়ে আসার ব্যাপারটি হল। তাদের দাবি মতে তারা এর একটি অফলাইন সংস্করণও তৈরি করবে এবং তা প্রতি ৩ মাস অন্তর অন্তর হালনাগাদ করবে। যে সকল প্রতিষ্ঠান তাদের কন্টেন্ট এই অফলাইনে দিতে চান তারা তাদের কন্টেন্ট এই সাইটের পেটে দিয়ে দিবেন।--বেলায়েত (আলাপ | অবদান) ০৫:০৫, ১৩ অক্টোবর ২০১০ (ইউটিসি)

text: হাসালেন বেলায়েত ভাই, আপনিও আমার মতো পেটে ভরে দিচ্ছেন সব! :) তাহলে তো শুভ কথা। বাকিরাও বলুক। ধন্যবাদ।‍‍ —মঈনুল ইসলাম (আলাপ * অবদান) ০৬:২০, ১৩ অক্টোবর ২০১০ (ইউটিসি)
replies: text: :এ বিষয়ে আপনাদের মতামত প্রদানের আমি বাংলা উইকিপিডিয়ার স্বেচ্ছাসেবকদের আরও একবার অনুরোধ করছি। আমরা এ কাজে সম্পৃক্ত হবো, না কি তা প্রত্যাখান করবো? আপনাদের মতামত ও পরামর্শ কামনা করছি। ধন্যবাদ।--বেলায়েত (আলাপ | অবদান) ০৫:৪২, ১৪ অক্টোবর ২০১০ (ইউটিসি)
replies: text: ::"এই তথ্যকোষের সাথে লিংককৃত অন্যান্য তথ্যকোষের সমস্ত তথ্যাদির কপিরাইট তাদের নিজস্ব" এটির উল্লেখ থাকার পর কপিরাইটের কোনো ঝামেলা থাকার কথা নয়। অনলাইনের ক্ষেত্র লিংক শেয়ার হবে, তাই পাঠক নিবন্ধটি পড়বেন উইকপিডিয়ার পাতা থেকেই, তাই তো? তবে অফ লাইন ভার্সনের ক্ষেত্রে নিচে "লেখাগুলো ক্রিয়েটিভ কমন্স অ্যাট্রিবিউশন/শেয়ার-অ্যালাইক লাইসেন্সের আওতাভুক্ত। উইকিপিডিয়া® উইকিমিডিয়া ফাউন্ডেশনের ট্রেডমার্ক নিবন্ধিত,একটি অলাভজনক সংস্থা।" লেখাটি যোগ করার ব্যাপারটিতে জোর দিচ্ছি, কারণ প্রতিটি এটি নিবন্ধের নিচেই এটি লেখা থাকে।

text: :: উইকপিডিয়ার লিংক ব্যবহার হওয়াটি সমর্থন করি, কারণ এতে প্রচার বাড়বে, তবে মেইলিং লিস্টের একটি রিপ্লাইয়ের প্রতি জোর দিয়ে বলতে চাই, মোটামুটি তথ্য আছে, এমন নিবন্ধের লিংকই প্রদান করা হোক। — তানভির • আলাপ • ০৫:৫৭, ১৪ অক্টোবর ২০১০ (ইউটিসি)
মোটামুটি তথ্য আছে -এমন নিবন্ধগুলো কি আমরা "দীর্ঘ পাতার" ভিত্তিতে নির্ধারণ করবো? নাকি অন্য কোনো পথ আছে? কারণ অনেক নিবন্ধেই মাত্র দুই-এক লাইনের নিবন্ধ-তথ্য আছে, আর বাকিটুকু ভরপুর হয়ে আছে তথ্যছক, বহিঃসংযোগ, আরো দেখুন, অতিরিক্ত পঠন-উৎস কিংবা আলোকচিত্র ও অন্যান্য ছবি দিয়ে। তাছাড়া -জাতীয় টেমপ্লেটগুলো ব্যবহার করার কারণেও পাতার আকার বাড়িয়ে দেখায়। সেক্ষেত্রে মোটামুটি তথ্যওয়ালা পাতা নির্বাচনের ভিত্তি কী হবে? আর ই-তথ্যকোষকে প্রতিমুহূর্তে আমরা জানবোইবা কিভাবে যে, এই পাতাগুলো যোগ করুন, এগুলোর তথ্য বেড়েছে। ...এক-দু কথার নিবন্ধ গেলেও আসলে ক্ষতির তেমন কিছু দেখছি না। —মঈনুল ইসলাম (আলাপ * অবদান) ০৮:৪২, ১৪ অক্টোবর ২০১০ (ইউটিসি)

text: আসলে পাতার লিঙ্কগুলো দিয়ে দিতে হবে উইকিপিডিয়ানদেরই। আমরা নীতিগত ভাবে সিদ্ধান্তে পৌছালে, তাদের সাইটে রেজিষ্ট্রেশন করলে তারা উইকিপিডিয়ার জন্য একটি ইউজারনেম করে দিবে। উইকিপিডিয়ানদেরই সেখানে পাতার লিঙ্কগুলো দিয়ে দিতে হবে। কিভাবে এই কাজ সমন্বয় করা যেতে পারে? আমার একটি আইডিয়া হল, একাজের জন্য একটি প্রকল্প পাতা তৈরি করা যেতে পারে। যেখানে এর কর্ম পদ্ধতি এবং ই-তথ্যকোষের ইউজারনেম পাসওয়ার্ড দিয়ে দেওয়া যেতে পারে, যাতে এ কাজে আগ্রহী যে কেউ এই লিঙ্ক দেওয়ার কাজ করতে পারেন। তাছাড়া ঐ প্রকল্প পাতায়, কোন কোন পাতা ই-তথ্যকোষে যুক্ত হবে তা সনাক্ত করে একটি তালিকা তৈরি করা যেতে পারে। যেন স্বেচ্ছাসেবকরা সে তালিকা থেকে লিঙ্ক নিয়ে ঐ তথ্যকোষে যুক্ত করে দিতে পারেন।--বেলায়েত (আলাপ | অবদান) ০৮:৫১, ১৪ অক্টোবর ২০১০ (ইউটিসি)
replies: text: :উত্তম প্রস্তাব। এখন বিবেচনার বিষয় হলো: আমরা পাসওয়ার্ড আর ইউযারনেম উন্মুক্ত করে দিলে ভ্যান্ডালিজম আর মিসইউয কিভাবে ঠেকাবো, সে পরিকল্পনাটাও থাকা দরকার। —মঈনুল ইসলাম (আলাপ * অবদান) ১০:৩৩, ১৪ অক্টোবর ২০১০ (ইউটিসি)
replies: text: :: ভ্যান্ডালিজম এবং অপব্যবহার ঠেকাতে, আগ্রহী এবং নির্ভরযোগ্য উইকিপিডিয়ানদেরই জাতীয় ই-তথ্যকোষের ইউজারনেম এবং পাসওয়ার্ড প্রদান করা হবে। তবে নিবন্ধ প্রস্তাবনা থেকে শুরু করে নিবন্ধ নির্বাচনের কাজটি সকল উইকিপিডিয়ানের জন্যই উন্মুক্ত থাকবে।--বেলায়েত (আলাপ | অবদান) ০৬:২৮, ২৮ অক্টোবর ২০১০ (ইউটিসি)
দারুণ প্রস্তাব। ভালো পাতার একটা তালিকা বানানো দরকার। --রাগিব (আলাপ | অবদান) ১৭:৪২, ১৬ অক্টোবর ২০১০ (ইউটিসি)

text: আমার মনে হয় তথ্যকোষের পাতার সদস্যদের তালিকা দেখতে পারলে আপনার বুঝতে পারবেন সদস্যরা তাদের কনটেন্ট এইকোষে ট্যাগ করছেন তাদের সাইট থেকে অথবা ইউটিউব থেকে অথবা কোন পিডিএফ ফাইল তুলছেন্। কিন্তু আমরা তাদরকে বলছি তাদের সাইটে তুলে কনটেন্ট গুলোর লিং্ক প্রদান করতে। ব্রাক তাদের কনটেন্টের জন্য একটি পোর্টাল বানাচ্ছে এবং এর লিং্ক দিচ্ছে এই কোষ । একই ভাবে আমরাও এই প্রস্তাব রাখছি আপনাদের কাছে। তবে কনটেন্ট নির্বাচনের সসময় অবশ্যই একটু খেয়াল রাখতে হবে যে এটিতে  যেন অবশ্যই মেসেজ থাকে। কোন আলোচনা নয় বা এটা করা দরকার, ওটা হয়নাই এগুলো দেয়া যাবে না। এগুলো জনগণকে কনফিউজ করবে।
thread_title:  জাতীয় ই-তথ্যকোষ এবং বাংলা উইকিপিডিয়া 

message: এই প্রকল্পের কিছু অগ্রগতি সম্পর্কে সংশ্লিষ্টদের কাছে জানতে চাইছি:
* জাতীয় ই-তথ্যকোষে ইউযার আইডি আর পাসওয়ার্ড কি পাওয়া গেছে? আমি "সদস্য হোন" পাতায় গিয়ে দেখি প্রাতিষ্ঠানিকভাবে তথ্যযোগকরণের জন্য সদস্য হতে হয়। উইকিপিডিয়া দেখছি সদস্য হয়েই আছে। তাই ব্যক্তিগতভাবে প্রতিজন উইকিপিডিয়ান কি একটা করে এ্যাকাউন্ট খুলতে পারবেন না?
* প্রকল্প পাতায় "তথ্যকোষে সংযোজিত পাতার তালিকা" অংশে বাংলাদেশ ও বাংলাদেশে জলবায়ু পরিবর্তনের প্রভাব নিবন্ধ দুটির নাম দেখতে পাচ্ছি। অথচ "বাংলাদেশ" কিংবা "জলবায়ু পরিবর্তন" কিংবা "বাংলাদেশে জলবায়ু পরিবর্তনের প্রভাব" লিখে সার্চ করলেও উইকিপিডিয়ার পাতা দেখতে পাচ্ছি না। জনতে ইচ্ছে করছে, কে বা কারা নিবন্ধগুলো যোগ করেছেন, কিভাবে করেছেন?
কেউ এই প্রশ্নগুলোর উত্তর দিলে, কিংবা সংযোজনের পদ্ধতি বিস্তারিত যোগ করলে বাধিত হব। —মঈনুল ইসলাম (আলাপ * অবদান) ১৬:২৩, ১০ জুন ২০১১ (ইউটিসি)
replies: text: ই-তথ্যকোষে ইউজার আইডি পাওয়া গেছে। তবে তা প্রত্যেক উইকিপিডিয়ানের জন্য তা আলাদা আলাদা নয়। যেহেতু পুরো উইকিপিডিয়ার জন্য একটিই ইউজার পাসওয়ার্ড। ইউজারনেম পাসওয়ার্ড আমার কাছে রয়েছে। যদি কোন অভিজ্ঞ উইকিপিডিয়ান এর সঙ্গে আন্তরিকভাবে কাজ করতে আগ্রহী হন, তাহলে আমার কাছ থেকে ইউজার নেম ও পাসওয়ার্ডটি জেনে নিতে পারেন। নিশ্চিত করতে হবে, ইউজারনেম ও পাসওয়ার্ড এমন কারও হাতে পরা চলবে না যাতে তা ব্যবহার করে কেউ ই-তথ্যকোষের ক্ষতি এবং উইকিপিডিয়ার সুনাম নষ্ট করতে পারে।

text: পরীক্ষামূলকভাবে আমি ঐ ভুক্তি দুটো ই-তথ্যকোষে যুক্ত করেছি। তা যুক্ত করতে গিয়ে দেখেছে ই-তথ্যকোষে ভুক্তি যোগ করাটা পুরোপুরি ম্যানুয়ালি করতে হয়, যা বেশ সময় সাপেক্ষ। প্রতিটি ভুক্তির জন্য একই কাজ এখানে বার বার হাতে করতে হয়।

text: এই কাজে অংশগ্রহণের জন্য এর আগেও মেইলিং লিস্ট এবং উইকিপিডিয়াতে আহ্বান জানানো হয়েছে। আগ্রহীরা ইউজারনেম এবং ইমেইল ঠিকানাসহ ইউজার পাসওয়ার্ডের জন্য প্রকল্প পাতায় অনুরোধ রাখতে পারেন। প্রশাসকগন ঐ অনুরোধকারীকে ভেরিফাই করবে যে অনুরোধকারী কতটুকু বিশ্বাসযোগ্য। যদি কোন প্রশাসক এই অনুরোধকারীকে সমর্থন জানান তাহলে অনুরোধকারীকে ইউজারনেম পাসওয়ার্ড ইমেইল করা হবে।--বেলায়েত (আলাপ | অবদান) ১০:০৯, ১২ জুন ২০১১ (ইউটিসি)
thread_title:  অগ্রগতি জানতে চাই (সমস্যা দেখতে পাচ্ছি)